Diari Oficial de la Generalitat Valenciana


Sumari del DOGV 6744, del 29-03-2012 (2012/2651)

Notificació de la sentència dictada en el juí de modificació de mesures número 577/2008.
----------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2651


Organisme emissor
:   Jutjat de Primera Instància i Instrucció Número 3 de València

Tipus de document
:   Edicte

Notificació de la sentència dictada en el juí de modificació de mesures número 577/2008. [2012/2651]  
Procediment: Modificació de mesures del supòsit contenciós 000577/2008   
Demandant: Francisco Lunar Hoyo.  
Procuradora: Ana Martínez Gradolí.   
Demandat: Josefa Castillejo Jiménez.  
José Víctor Sanz Gordón, secretari del Jutjat de Primera Instància i Instrucció número 3 de Quart de Poblet, faig saber:  
Que en este Jutjat a càrrec meu, se segueixen actuacions de modificació de mesures supòsit contenciós 000840/2008 a instàncies de la procuradora Ana Martínez Gradolí, en nom i representació de Francisco Lunar Hoyo contra Josefa Castillejo Jiménez, en el qual, mitjançant la resolució del dia de hui, he disposat, com ara ho efectue, notificar la sentència dictada en les actuacions indicades a la demandada en parador ignorat.  
La part dispositiva de la sentència esmentada és, literalment, com segueix:  
«Dispositiva  
Estime íntegrament la demanda de modificació de mesures definitives presentada per la procuradora, Ana Martínez Gradolí, en nom i representació de Francisco Lunar Hoyo, contra Josefa Castillejo Jiménez, per la qual cosa pertoca declarar l'extinció de la pensió d'aliments reconeguda a favor dels fills, Eduardo, Francisco José i Ana María Lunar Castillejo, en la sentència de data 3 d'octubre de 1990, dictada pel Jutjat de Primera Instància número 8 de València, en el procediment número 1184/1989, atés que els tres fills majors d'edat han aconseguit la independència econòmica.  
Sense especial pronunciament en costes, de tal forma que cada part pagarà les seues i les comunes, a mitges.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
De conformitat amb la disposició addicional 15a de la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder Judicial, paràgrafs 1, 2, 3.b, per a la interposició del recurs d'apel·lació cal constituir un dipòsit de 50 €, i sense este requisit no serà admés. El dipòsit es constituirà amb la consignació de l'import en el compte d'este Jutjat en l'entitat Banesto número 4537/0000/89/0577/08; cal acreditar esta consignació en interposar el recurs.   
Esta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el dia de la data; jo, el secretari judicial, en done fe.  
  
Quart de Poblet, 15 de febrer de 2010».   
I perquè valga de notificació de la sentència a la demanda, Josefa Castillejo Jiménez, que es troba en parador desconegut, expedisc este edicte.  
  
Quart de Poblet, 13 de març de 2012.- El secretari: José Víctor Sanz Gordón.